
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 487 

5 Μαρτίου 2004 


ΑΠΟΦΑΣΕΙ Σ 

Αριθ. 237093 

Προϋποθέσεις, διαδικασία και καθορισμός δικαιολογητι- 
κών για τη χορήγηση της κοινοτικής χρηματοδοτικής 
ενίσχυσης που προβλέπεται από την Κοινή Οργάνωση 
Αγοράς στονΤομέατων Φρούτων και Λαχανικών γιατα 
επιχειρησιακά ταμεία των Οργανώσεων παραγωγών 
με βάση τους Καν.(ΕΚ)2200/1996 του Συμβουλίου και 
1433/2003 της Επιτροπής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 22 παρ. 3 του Νόμου 992/79 
"περί οργανώσεως των Διοικητικών Υπηρεσιών για την 
εφαρμογή της Συνθήκης Προσχώρησης της Ελλάδος 
στις Ε.Κ. κλπ" (Α280). 

2. Τις διατάξεις του άρθρου 1 παρ. 1,2και3τουΝ. 1338/ 
1983 (Α 34) όπως τροποποιήθηκαν με το άρθρο 6 του Ν. 
1440/1984 (Α 70) καιτου άρθρου 65 του Ν. 1892/90 (Α 101). 

3. Την 394555/23.10.2000 κοινή υπουργική απόφαση 
"Ανάθεση άσκησης αρμοδιοτήτων του Οργανισμού Πλη¬ 
ρωμών και Ελέγχου Κοινοτικών Ενισχύσεων Προσανατο¬ 
λισμού και Εγγυήσεων (Ο.Π.Ε.Κ.Ε.Π.Ε.) στις Ν.Α." (Β 
1324). 

4. Τις διατάξεις του άρθρου 29 Α του Ν. 1558/85 (Α 137), 
όπως αυτό προστέθηκε με το άρθρο 27 του Ν. 2081/92 
(154) και αντικαταστάθηκε με την παρ. 2α του άρθρου 1 
του Ν. 2469/97 (Α 38). 

5. Την 227200/15.2.2002 (Β 215) απόφαση του Υπουρ¬ 
γού Γεωργίας "αρμοδιότητες των Διευθύνσεων του 
Υπουργείου Γεωργίας μετά την κατάργηση της ΓΕΔΙΔΑ- 
ΓΕΠ" με την οποία μεταβιβάζεται η αρμοδιότητα έκδοσης 
αποφάσεων της τ. ΓΕΔΙΔΑΓΕΠ στις καθ’ ύλη αρμόδιες 
Δ/νσειςτου Υπ. Γεωργίας. 

6. την 399580/30.10.2001 κοινή απόφαση του Πρωθυ¬ 
πουργού καιτου Υπουργού Γεωργίας "Ανάθεση αρμοδιο¬ 
τήτων στους Υφυπουργούς Γεωργίας Βαγγ. Αργύρη και 
Φώτη Χατζημιχάλη" (ΦΕΚ 1479β). 

7. Τον Καν.(ΕΚ)2200/96 του Συμβουλίου σχετικά με την 
Κοινή Οργάνωση Αγορών στο Τομέα των Οπωροκηπευτι- 
κών. 

8. Τον Καν. (ΕΚ) 1433/2003 της Επιτροπής σχετικά με τις 
λεπτομέρειες εφαρμογής του Καν.(ΕΚ)2200/96του Συμ¬ 


βουλίου όσον αφορά τα επιχειρησιακά προγράμματα και 
ταμεία και την κοινοτική χρηματοδοτική ενίσχυση. 

9. Την ανάγκη καθορισμού των προϋποθέσεων, την δια¬ 
δικασία των δικαιολογητικών και των κυρώσεων για την 
χορήγηση της Κοινοτικής χρηματοδότησης. 

10. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού Προ¬ 
ϋπολογισμού και του προϋπολογισμού του Ο.Π.Ε.Κ.Ε.Π.Ε. 

11. Την 216814/16.1.2004 απόφαση της Δ/νσης ΠΑΠ 
Δενδροκηπευτικής του Υπουργείου Γεωργίας περί "Συ¬ 
μπληρωματικά Μέτρα για την εφαρμογή του Καν (ΕΚ) 
1432/03 σχετικά με την αναγνώριση και την προαναγνώ- 
ριση Οργανώσεων Παραγωγών, καιτου Καν (ΕΚ) 1433/03 
σχετικά μετά Επιχειρησιακά Προγράμματα και Ταμεία και 
την χρηματοδοτική ενίσχυση". 

12. Την 16770/26.1.2004 εισήγηση της Δ/νσης Ο.Α. ΒΙ. Π. 
του Ο.Π.Ε.Κ.Ε.Π.Ε., αποφασίζουμε: 

Με την παρούσα απόφαση θεσπίζονται μέτρα που ρυθ¬ 
μίζουν τις προϋποθέσεις, τη διαδικασία και τους ελέγ¬ 
χους για την καταβολή της Κοινοτικής Χρηματοδοτικής 
Ενίσχυσης των Επιχειρησιακών Ταμείων στις Αναγνωρι¬ 
σμένες Οργανώσεις Παραγωγών Οπωροκηπευτικών βά¬ 
σει του Καν. (ΕΚ) 1432/2003. 

Η κοινοτική χρηματοδοτική ενίσχυση είναι ίση με το πο¬ 
σό των πραγματικά καταβαλλόμενων χρηματοδοτικών ει¬ 
σφορών και περιορίζεται στο 50% των πραγματικών δα¬ 
πανών που πραγματοποιούνται σε εφαρμογή του εγκε¬ 
κριμένου επιχειρησιακού προγράμματος. 

ΑΡΘΡΟ 1 

ΧΟΡΗΓΗΣΗ ΠΡΟΚΑΤΑΒΟΛΩΝ 

Οι αναγνωρισμένες Οργανώσεις Παραγωγών μπορούν 
να υποβάλλουν αίτηση για προκαταβολή του τμήματος 
της ενίσχυσης που αντιστοιχεί στην προβλεπόμενη δαπά¬ 
νη η οποία προκύπτει από το επιχειρησιακό πρόγραμμα 
κατά την τρίμηνη περίοδο που αρχίζει το μήνα κατά τον 
οποίο υπεβλήθη η αίτηση. 

• Η αίτηση (Υπόδειγμα ΙΑ) υποβάλλεται στη Δ/νση Αγρο¬ 
τικής Ανάπτυξης της Νομαρχιακής Αυτοδιοίκησης της πε¬ 
ριοχής της, κατά την διάρκεια των μηνών Ιανουάριου, 
Απριλίου, Ιουλίου και Οκτωβρίου. 

Η αίτηση συνοδεύεται από τα παρακάτω δικαιολογητικά: 

1. Δήλωση - Δέσμευση των νόμιμων εκπροσώπων της 
Ο.Π. σύμφωνα με το υπόδειγμα II. 

2. Απόφαση της Δ/νσης ΠΑΠ - Δενδροκηπευτικής για 
την έγκριση του Επιχειρησιακού Προγράμματος καθώς 
και του ποσού του Επιχειρησιακού Ταμείου. 

3. Στοιχεία που αποδεικνύουν τη δημιουργία επιχειρη¬ 
σιακού ταμείου (τραπεζικόςλογαριασμός). 

4. Αποδεικτικά κατάθεσης των εισφορών των μελών 
στον τραπεζικό λογαριασμό του Επιχειρησιακού Ταμείου. 

5. Εγγυητική επιστολή ίση με το 110% του ποσού της αι- 
τούμενης προκαταβολής και σύμφωνα με όσα ορίζονται 
στον Καν.(ΕΚ)2220/85της Επιτροπής. 

6. Βεβαίωση της Ο. Π. των προβλέψιμων δαπανών για το 
τρίμηνο για το οποίο αιτείται η ενίσχυση (υπόδειγμα ΙΙΑ). 

7. Αναλυτική κατάσταση δράσεων με τις αντίστοιχες δα¬ 
πάνες για το τρίμηνο για το οποίο αιτείται η ενίσχυση. 

8. Αντίγραφο κίνησης του λογαριασμού του Επιχειρη¬ 
σιακού Ταμείου όπου θα αποδεικνύονται οι υλοποιηθεί- 
σες δαπάνες από τυχόν προηγούμενες προκαταβολές. 

9. Φορολογική Ενημερότητα. 

• Το συνολικό ποσό των προκαταβολών για ένα συγκε¬ 
κριμένο οικονομικό έτος δεν είναι δυνατόν να υπερβεί το 
90% του ποσού που έχειεγκριθεί αρχικά για την ενίσχυση 
του Επιχειρησιακού Ταμείου. 

• Οι εγγυήσεις μπορούν να αποδεσμεύονται μέχρι το 
80% του ποσού των προκαταβολών. Οι αιτήσεις αποδέ¬ 
σμευσης των εγγυήσεων, συνοδευόμενες από δικαιολο- 
γητικά που πιστοποιούν την υλοποίηση των δράσεων κα¬ 
τά την διάρκεια του τριμήνου για το οποίο λήφθηκε η προ¬ 
καταβολή, είναι δυνατόν να υποβληθούν στην διάρκεια 
του έτους. 

• Σε περίπτωση μη εκπλήρωσης των ενεργειών που πε- 
ριέχονται στο επιχειρησιακό πρόγραμμα ή σε περίπτωση 
σοβαρών παρατυπιών όσον αφορά τις υποχρεώσεις που 
αναφέρονται στο άρθρο 9, στοιχεία α) και γ) του 
Καν.(ΕΚ) 1433/2003 η εγγύηση καταπίπτει με την επιφύ¬ 
λαξη επιβολής άλλων κυρώσεων, οι οποίες αποφασίζο- 
νται, σύμφωνα με το άρθρο 24 του Καν.(ΕΚ) 1433/2003 

Η Δ/νση Αγροτικής Ανάπτυξης της Νομαρχιακής Αυτο¬ 
διοίκησης διαβιβάζει στη Δ/νση Ο.Α.ΒΙ.Π τμήμα Οπωρ/κών 
και Υποτροπικών Προϊόντων του Ο.Π.Ε.Κ.Ε.Π.Ε. το σχετι¬ 
κό φάκελο βεβαιώνοντας τη συμφωνία των όσων αναφέ- 
ρονται στην αίτηση με τις Εθνικές και Κοινοτικές διατάξεις 
συμπληρώνοντας το σχετικό φύλλο ελέγχου (υπόδειγμα 
ίνΑ). 

ΑΡΘΡΟ 2 

ΜΕΡΙΚΕΣ ΠΛΗΡΩΜΕΣ 

Οι αναγνωρισμένες Οργανώσεις Παραγωγών (Ο.Π.) εί¬ 
ναι δυνατόν να υποβάλλουν αίτηση για την καταβολή του 
τμήματος της ενίσχυσης που αντιστοιχεί στις δαπάνες 
που προκύπτουν από το επιχειρησιακό πρόγραμμα και 
έχουν πραγματοποιηθεί κατά την διάρκεια των προηγού¬ 
μενων τριών μηνών. 

• Η αίτηση (υπόδειγμα ΙΒ) υποβάλλεται στη Δ/νση 
Αγροτικής Ανάπτυξης της Νομαρχιακής Αυτοδιοίκησης 
της περιοχής, τους μήνες Απρίλιο, Ιούλιο και Οκτώβριο. 

Η αίτηση συνοδεύται από τα παρακάτω δικαιολογητικά: 

1. Δήλωση - Δέσμευση των νόμιμων εκπροσώπων της 
Ο.Π. σύμφωνα με το (υπόδειγμα II). 

2. Απόφαση της Δ/νσης ΠΑΠ - Δενδροκηπευτικής για 
την έγκριση του Επιχειρησιακού Προγράμματος και του 
ποσού του Επιχειρησιακού Ταμείου. 

3. Αποδεικτικό κατάθεσης στο λογαριασμό του Επιχει¬ 
ρησιακού Τ αμείου των εισφορών των μελών της Ο. Π. 


4. Αντίγραφο της κίνησης του λογαριασμού του Επιχει¬ 
ρησιακού Ταμείου από το οποίο θα αποδεικνύεται η κα¬ 
τάθεση των εισφορών των μελών καθώς και η πραγματο¬ 
ποίηση των υλοποιηθέντων δράσεων. 

5. Αναλυτική κατάσταση πραγματοποιηθεισών δαπα¬ 
νών για το τρίμηνο για το οποίο αιτείται η ενίσχυση. 

6. Συγκεντρωτική κατάσταση δαπανών υπογεγραμμένη 
από τον πρόεδρο της Ομάδας και θεωρημένη από τον 
Δ/ντη Αγροτικής Ανάπτυξης. 

7. Φορολογική ενημερότητα. 

8. Οποιαδήποτε άλλο δικαιολογητικά κρίνεται απαραί¬ 
τητο από την Υπηρεσία. 

• Το σύνολο των πληρωμών βάσει των αιτήσεων για την 
καταβολή μέρους της ενίσχυσης δεν μπορεί να υπερβεί 
το 90% του ποσού που έχει εγκριθεί για την ενίσχυση που 
προορίζεται για το επιχειρησιακό πρόγραμμα ή των 
πραγματικών δαπανών ανάλογα με το ποιο ποσό είναι μι¬ 
κρότερο. 

• Οι οργανώσεις παραγωγών είναι δυνατόν να υποβάλ¬ 
λουν αίτηση (υπόδειγμα ΙΔ) για την καταβολή μέρους της 
ενίσχυσης για απόσυρση από το εμπόριο και σύμφωνα 
πάντα με τα όρια που καθορίζονται στο τρίτο εδάφιο του 
άρθρου 15 παράγραφος 3 και στο άρθρο 23 παράγραφοι 
3,4 και 5 του Καν.(ΕΚ)2200/96του Συμβουλίου. 

Η Δ/νση Αγροτικής Ανάπτυξης της Νομαρχιακής Αυτο¬ 
διοίκησης διαβιβάζει στη Δ/νση Ο.Α. ΒΙ.Π τμήμα Οπωρ/κών 
και Υποτροπικών Προϊόντων του Ο.Π.Ε.Κ.Ε.Π.Ε. το σχετι¬ 
κό φάκελο βεβαιώνοντας (υπόδειγμα ΙΙΙΒ ή υπόδειγμα ΜΙΑ) 
τη συμφωνία των όσων αναφέρονται στην αίτηση με τις 
Εθνικές και Κοινοτικές διατάξεις συμπληρώνονταςτο σχε¬ 
τικό φύλλο ελέγχου (υπόδειγμα IV). 

ΑΡΘΡΟ 3 

ΠΛΗΡΩΜΕΣ ΥΠΟΛΟΙΠΟΥ 
Ή ΤΗΣ ΣΥΝΟΛΙΚΗΣ ΕΝΙΣΧΥΣΗΣ 

Οι οργανώσεις παραγωγών υποβάλλουν στη Δ/νση 
Αγροτικής Ανάπτυξης της Νομαρχιακής Αυτοδιοίκησης 
της περιοχής, αίτηση για παροχή ενίσχυσης ή για την εξό¬ 
φληση του υπολοίπου για κάθε επιχειρησιακό πρόγραμ¬ 
μα για το οποίο ζητείται ενίσχυση το αργότερο έως τις 31 
Ιανουάριου του επόμενου έτους από αυτό για το οποίο ζη¬ 
τείται η ενίσχυση. 

• Η αίτηση (υπόδειγμα ΙΓ)) συνοδεύεται από τα παρα¬ 
κάτω δικαιολογητικά: 

1. Δήλωση - Δέσμευση των νόμιμων εκπροσώπων της 
Ο.Π. σύμφωνα με το υπόδειγμα II. 

2. Απόφαση της Δ/νσης ΠΑΠ - Δενδροκηπευτικής για 
την έγκριση του Επιχειρησιακού Προγράμματος καθώς 
και του ποσού του Επιχειρησιακού Ταμείου. 

3. Στοιχεία που αποδεικνύουν τη δημιουργία του επιχει¬ 
ρησιακού ταμείου (τραπεζικόςλογαριασμός). 

4. Αναλυτική κατάσταση των παραγωγών με τις εισφο¬ 
ρές που έχουν καταβάλλει για το επιχειρησιακό ταμείο. 

5. Αντίγραφο της κίνησης του λογαριασμού του Επιχει¬ 
ρησιακού Ταμείου από το οποίο θα αποδεικνύεται η κα¬ 
τάθεση των εισφορών των μελών καθώς και η πραγματο¬ 
ποίηση των υλοποιηθέντων δράσεων. 

6. Αναλυτική κατάσταση δαπανών για κάθε κατηγορία 
δράσης η οποία συνοδεύεται από επικυρωμένα δικαιολο- 
γητικά (τιμολόγια, καταστάσεις μισθοδοσίας, οδοιπορικά 
κ.λπ.). 

Τα οδοιπορικά και οι ημερήσιες αποζημιώσεις των 
εκτός έδρας μετακινήσεων δεν μπορούν να ξεπερνούν 

την ημερήσια αποζημίωση των μετακινήσεων των υπαλ¬ 
λήλων του ευρύτερου δημοσίου τομέα. 

Στην περίπτωση κτιριακών εγκαταστάσεων ή μηχανο¬ 
λογικού εξοπλισμού, άδεια κατασκευής, τεχνική έκθεση, 
επιμετρήσεις κ.λπ. 

Η κατάσταση θα υπογράφεται από τους ελεγκτές της 
Δ/νση Αγροτικής Ανάπτυξης. 

7. Συγκεντρωτική κατάσταση δαπανών υπογεγραμμένη 
από τον πρόεδρο της Ομάδας και θεωρημένη από τον 
Δ/ντη Αγροτικής Ανάπτυξης. 

8. Αναλυτική κατάσταση τιμολογίων από όπου θα πι¬ 
στοποιείται η αξία εμπορευθείσας παραγωγής υπογε¬ 
γραμμένη από τον πρόεδρο της Ομάδας και θεωρημένη 
από τον Δ/ντη Αγροτικής Ανάπτυξης. 

9. Βεβαίωση για το ποσοστό του επιχειρησιακού ταμεί¬ 
ου που δαπανήθηκε για ενίσχυση τυχόν αποσύρσεις από 
την αγορά. Τα όρια της απόσυρσης δεν μπορούν να υπερ¬ 
βαίνουν αυτά που ορίζονται στο τρίτο εδάφιο του άρθρου 
15 παρ. 3 και του άρθρου 23 παρ. 3,4, και 5 του Καν.(ΕΚ) 
2200/96. 

10. Βεβαίωση για αποζημιώσεις ή συμπληρωματικά πο¬ 
σά που τυχόν καταβλήθηκαν στα μέλη. 

11. Φορολογική ενημερότητα. 

12. Οποιαδήποτε άλλο δικαιολογητικό κρίνεται απαραί¬ 
τητο από την Υπηρεσία. 

• Οι αιτήσεις είναι δυνατόν να καλύπτουν τις δαπάνες 
που έχουν προγραμματισθεί αλλά δεν έχουν πραγματο¬ 
ποιηθεί εφόσον οι Οργανώσεις Παραγωγών (Ο.Π.) προ¬ 
σκομίσουν παραστατικά τα οποία θα αποδεικνύουν ότι: 

> Οι ανωτέρω ενέργειες δεν ήταν δυνατόν να πραγμα¬ 
τοποιηθούν έως τις 31 Δεκεμβρίου του έτους υλοποίησης 
του επιχειρησιακού προγράμματος για λόγους που δεν 
υπόκεινται στον έλεγχο της σχετικής οργάνωσης παρα¬ 
γωγών (λόγοι ανωτέρας βίας). 

> Οι ενέργειες αυτές δύνανται να υλοποιηθούν το αρ¬ 
γότερο ως τις 30 Απριλίου του επόμενου έτους. 

> Η ισοδύναμη εισφορά της Οργάνωσης Παραγωγών 
παραμένει στο επιχειρησιακό ταμείο. 

- Η ομάδα πρέπει να υποβάλλει εγγυητική επιστολή 
αξίας ίσης με την αξία της ενίσχυσης η οποία αντιστοιχεί 
στις δράσεις οι οποίες αναφέρονται ανωτέρω. 

- Στην περίπτωση αυτή η ενίσχυση καταβάλλεται και η 
εγγυητική που έχει συσταθεί αποδεσμεύεται μόνο αφού 
προσκομισθούν παραστατικά που αποδεικνύουν ότι οι 
προγραμματισμένες δαπάνες έχουν πραγματικά γίνει μέ¬ 
χρι 30 Απριλίου του επόμενου έτους για το οποίο έχουν 
προγραμματισθεί οι σχετικές δαπάνες και με βάση τα 
αποδεδειγμένα δικαιώματα για τη ενίσχυση. 

• Σε περίπτωση που η αίτηση για συνολική ενίσχυση ή 
εξόφληση του υπολοίπου, της Οργάνωσης Παραγωγών 
υποβληθεί μετά τις 31 Ιανουάριου η ενίσχυση μειώνεται 
κατά 1 % για κάθε ημέρα καθυστέρησης. 

• Οι αιτήσεις για χορήγηση της ενίσχυσης πρέπει να συ¬ 
νοδεύονται απαραίτητα από έκθεση δραστηριοτήτων 
από την Οργάνωση Παραγωγών. 

Στην έκθεση αυτή θα πρέπει να αναφέρονται μεταξύ 
των άλλων: 

> Τα επιχειρησιακά προγράμματα που υλοποιήθηκαν 
κατά την διάρκεια των προηγούμενων ετών καθώς και οι 
αποσύρσεις. 

> Ουσιαστικές τροποποιήσεις του επιχειρησιακού προ¬ 
γράμματος και οι λόγοι πραγματοποίησης των τροποποι¬ 
ήσεων. 


> Αποκλίσεις μεταξύ της εκτιμώμενης και της αιτούμε- 
νης ενίσχυσης. 

Το τελευταίο έτος της ισχύς του επιχειρησιακού προ¬ 
γράμματος η ετήσια έκθεση αντικαθίσταται από μια τελι¬ 
κή έκθεση. Η τελική έκθεση - η οποία συντάσσεται με τη 
βοήθεια ειδικευμένου γραφείου παροχής συμβουλών - 
περιλαμβάνει αξιολόγηση του επιχειρησιακού προγράμ¬ 
ματος, καταδεικνύει την επίτευξη του επιδιωκόμενου 
στόχου του προγράμματος και επεξηγεί τις αλλαγές που 
έγιναν στις ενέργειες, τις τροποποιήσεις του επιχειρη¬ 
σιακού προγράμματος καθώς και σκέψεις και δεδομένα 
για τη σύνταξη των μεταγενέστερων επιχειρησιακών προ¬ 
γραμμάτων. 

• Οι αιτήσεις για χορήγηση της ενίσχυσης πρέπει να συ¬ 
νοδεύονται απαραίτητα από έκθεση εξωτερικού ελεγκτή 
(ορκωτού λογιστή) στην οποία πιστοποιείται ότι η διαχεί¬ 
ριση του επιχειρησιακού ταμείου πραγματοποιήθηκε κα¬ 
τά τέτοιο τρόπο ώστε οι δαπάνες και το εισόδημα της Ορ¬ 
γάνωσης Παραγωγών ελέχθηκε και πιστοποιήθηκε. 

Η Δ/νση Αγροτικής Ανάπτυξης αφού ελέγξει όλα τα 
ανωτέρω δικαιολογητικό και πραγματοποιήσει όλους 
τους απαιτούμενους ελέγχους βεβαιώνοντας (υπόδειγμα 
ΙΙΙΓ) τη συμφωνία των όσων αναφέρονται στην αίτηση με 
τις Εθνικές και Κοινοτικές διατάξεις συμπληρώνοντας το 
σχετικό φύλλο ελέγχου (υπόδειγμα IV), διαβιβάζει στη 
Δ/νση Ο.Α.ΒΙ.Π. Τμήμα Οπωροκηπευτικών και Υποτροπι¬ 
κών Προϊόντωντου Ο.Π.Ε.Κ.Ε.Π.Ε. το σχετικό φάκελο. 

Για την σωστή διενέργεια των απαραίτητων επιτόπιων 
και διοικητικών ελέγχων η Νομαρχιακή Αυτοδιοίκηση 
πρέπει να συστήσει επιτροπή ελέγχου και παραλαβής επι¬ 
χειρησιακών προγραμμάτων αποτελούμενη από δύο γε¬ 
ωπόνους και έναν οικονομικό υπάλληλο. Σε περιπτώσεις 
κατασκευής κτιριακών εγκαταστάσεων, αγοράς ή εκσυγ¬ 
χρονισμού μηχανολογικών - ηλεκτρολογικών εγκαταστά¬ 
σεων είναι απαραίτητη η συμμετοχή και ενός πολιτικού ή 
μηχανολόγου - ηλεκτρολόγου μηχανικού. Η παραπάνω 
επιτροπή πρέπει να είναι διαφορετική από την επιτροπή 
έγκρισης των επιχειρησιακών προγραμμάτων. 

Ο Ο.Π.Ε.Κ.Ε.Π.Ε. με τη σειρά του καταβάλλει στοντρα- 
πεζικό λογαριασμό του Επιχειρησιακού ταμείου της Ορ¬ 
γάνωσης Παραγωγών τη δικαιούμενη ενίσχυση και το αρ¬ 
γότερο μέχρι τις 15 Οκτωβρίου του έτους που έπεταιτου 
έτους υλοποίησης του προγράμματος. 

Αυτόματα οι εγγυήσεις που έχουν συσταθεί και υπο¬ 
βληθεί απελευθερώνονται. 

ΑΡΘΡΟ 4 

ΕΛΕΓΧΟΙ - ΚΥΡΩΣΕΙΣ 

Η Δ/νση Ο.Α.ΒΙ.Π. Τμήμα Οπωροκηπευτικών και Υπο¬ 
τροπικών Προϊόντωντου Ο.Π.Ε.Κ.Ε.Π.Ε. πραγματοποιεί 
επιτόπιους ελέγχους στις Οργανώσεις Παραγωγών με μι¬ 
κρή ή χωρίς καθόλου προειδοποίηση με σκοπό να εξα¬ 
σφαλίζει τη συμμόρφωση των Οργανώσεων Παραγωγών 
με τους όρους χορήγησης της ενίσχυσης. 

• Οι έλεγχοι αφορούν κυρίως: 

> Την υλοποίηση του Επιχειρησιακού Προγράμματος με 
ιδιαίτερη προσοχή στα μέτρα που αφορούν επενδύσεις. 

> Το επιχειρησιακό ταμείο και τις εισφορές των μελών. 

> Το πραγματικό κόστος και τις δαπάνες που πραγμα¬ 
τοποιήθηκαν σε σύγκριση με την ενίσχυση που δηλώθηκε. 

• Οι έλεγχοι αφορούν σημαντικό δείγμα ετησίως. Το 
δείγμα αντιπροσωπεύει το 20%τουλάχιστοντων Οργανώ¬ 
σεων Παραγωγών και το 30% του συνόλου της ενίσχυσης. 

• Στην περίπτωση κατά την οποία κατά τους ελέγχους 
διαπιστωθούν σημαντικές παρατυπίες όσο αφορά μια πε¬ 
ριφέρεια ή μέρος περιφέρειας διενεργούνται από τον 
Ο.Π.Ε.Κ.Ε.Π.Ε. συμπληρωματικοί έλεγχοι εντός του τρέ¬ 
χοντος έτους και αυξάνει το ποσοστό των αντιστοίχων αι¬ 
τήσεων που πρέπει να ελεγχθούν το επόμενο έτος. 

• Η Δ/νση Ο.Α.ΒΙ.Π. Τμήμα Οπωροκηπευτικών του 
Ο.Π.Ε.Κ.Ε.Π.Ε. ορίζει τις οργανώσεις παραγωγών οι 
οποίες πρόκειται να ελεγχθούν με βάση α) αναλύσεις επι- 
κινδυνότητας και β) τον αντιπροσωπευτικό χαρακτήρα 
των ενισχύσεων. 

• Για την ανάλυση της επικινδυνότητας λαμβάνονται 
υπόψη: 

> Το ποσό της ενίσχυσης. 

> Η εξέλιξη των ετησίων προγραμμάτων σε σύγκριση με 
το προηγούμενο έτος. 

> Οι διαπιστώσεις οι οποίες έγιναν κατά τους ελέγχους 
στη διάρκεια των προηγούμενων ετών. 

> Η εφαρμογή από τις Οργανώσεις Παραγωγών κριτη¬ 
ρίων ποιότητας που έχουν αναγνωρισθεί από την αρμόδια 
Υπηρεσία ή από ανεξάρτητο φορέα πιστοποίησης. 

• Ένας τουλάχιστον έλεγχος θα πρέπει να πραγματο¬ 
ποιείται σε κάθε οργάνωση παραγωγών πριν από την κα¬ 
ταβολή της ενίσχυσης ή του υπολοίπου αυτής στο τελευ¬ 
ταίο έτος του Επιχειρησιακού προγράμματος. 

• Όταν κατά την διαδικασία ελέγχου διαπιστωθεί ότι: 

> Η πραγματική αξία της παραγωγής που έχει διατεθεί 
στο εμπόριο από τη Ο. Π. ήταν μικρότερη από το ποσό που 
χρησιμοποιήθηκε για τον υπολογισμό της ενίσχυσης 

> Το επιχειρησιακό ταμείο διατηρήθηκε κατά τρόπο μη 
σύμφωνο με τις σχετικές διατάξεις του άρθρου 5 του 
Καν.(ΕΚ)2200/96του Συμβουλίου ή χρησιμοποιήθηκε για 
άλλους σκοπούς από εκείνους που αναφέρονται στο ανω¬ 
τέρω άρθρο 

> Το επιχειρησιακό πρόγραμμα υλοποιήθηκε κατά τρό¬ 
πο μη σύμφωνο με τους όρους έγκρισης του με την επι¬ 
φύλαξη εξέτασης της εφαρμογής των τροποποιήσεων 
του επιχειρησιακού προγράμματος για το επόμενο έτος ή 
κατά την διάρκεια του τρέχοντος έτους 

η αχρεωστήτως καταβληθείσα ενίσχυση ανακτάται ή 
κατακρατείται και επιβάλλονται οι σχετικές κυρώσεις. 

• Εφόσον η ενίσχυση έχει ήδη καταβληθεί: 

> Στην περίπτωση εμφανούς σφάλματος, πρέπει η Ο.Π. 
να αποδώσει τα αχρεωστήτως καταβληθέντα ποσά συν 
τουςτόκους. 


> Στην περίπτωση απάτης, πρέπει η Ο.Π. να αποδώσει 
το διπλάσιο των αχρεωστήτως καταβληθέντων ποσών 
συντους τόκους. 

> Σε όλες τις άλλες περιπτώσεις, πρέπει η Ο. Π. να απο¬ 
δώσει το αχρεωστήτως καταβληθέντα ποσά, προασαυ- 
ξημένα κατά 50% συν τους τόκους. 

• Εφόσον έχει υποβληθεί αίτηση για τη χορήγηση ενί¬ 
σχυσης αλλά η ενίσχυση δεν έχει καταβληθεί: 

> Στην περίπτωση απάτης, πρέπει η Ο.Π. να αποδώσει 
τα ποσά για τα οποία αχρεωστήτως έχει υποβάλει αίτηση. 

> Σε όλες τις άλλες περιπτώσεις εκτός αυτής του εμ¬ 
φανούς σφάλματος, πρέπει η Ο.Π. να καταβάλει το 50% 
των ποσών για τα οποία αχρεωστήτως έχει υποβάλει αί¬ 
τηση. 

> Σε περίπτωση ψευδούς δήλωσης είτε από δόλο είτε 
από βαρεία αμέλεια η σχετική οργάνωση παραγωγών 
αποκλείεται από το ευεργέτημα της ενίσχυσης κατά το 
έτος που ακολουθεί εκείνο κατά το οποίο διαπιστώθηκε η 
ψευδής δήλωση. 

• Οι τόκοι που αναφέρονται ανωτέρω υπολογίζονται: 

> Με βάση την περίοδο που διανύθηκε μεταξύ της πλη¬ 
ρωμής και της απόδοσης από τον δικαιούχο. 

> Με το επιτόκιο που εφαρμόζεται από την Ευρωπαϊκή 
Κεντρική Τράπεζα στις κυριότερες πράξεις αναχρηματο- 
δότησης και δημοσιεύεται στην Επίσημη Εφημερίδα της 
Ευρωπαϊκής Ένωσης, σειρά "Ο", και ισχύει κατά την ημε¬ 
ρομηνία της αχρεωστήτως καταβληθείσας πληρωμής, 
επαυξημένο κατά τρεις εκατοστιαίες μονάδες. 

• Η ανακτηθείσα ενίσχυση καταβάλλεται στον 
Ο.Π.Ε.Κ.Ε.Π.Ε. και αφαιρείται από τις δαπάνες που χρη¬ 
ματοδοτείτο Ευρωπαϊκό Γεωργικό Ταμείο Προσανατολι¬ 
σμού και Εγγυήσεων. 

ΑΡΘΡΟ 5 

ΓΕΝΙΚΕΣ ΔΙΑΤΑΞΕΙΣ 

Το συνημμένο Παράρτημα με τα Υποδείγματα αποτε¬ 
λούν αναπόσπαστο μέρος της παρούσης απόφασης. 

Μετά την έκδοση της παρούσας απόφασης καταργείται 
η 140554/30.3.98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Ο ΥΦΥΠΟΥΡΓΟΣ 

Ε. ΑΡΓΥΡΗΣ 

ΠΑΡΑΡΤΗΜΑΤΑ 


ΑΙΤΗΣΗ 


(πλήρης επωνυμία Ο.Π.) 


(Νομός - Πόλη - Χωριό) 


(οδός - αριθμός -ταχ. τομέας) 


Αρ. φορολογικού Μητρώου 



ΑΡ. ΜΗΤΡΩΟΥ Ο.Π.Ε.Κ.Ε.Π.Ε. 



(Τράπεζα - Υπ/μα - Αρ. Λογ/σμού) 


Νόμιμος Εκπρόσωπος 

(Όνομα - Πατρώνυμο - Επώνυμο) 


ΥΠΟΔΕΙΓΜΑ ΙΑ 

ΠΡΟΣ 

ΟΡΓΑΝΙΣΜΟ ΠΛΗΡΩΜΩΝ ΚΑΙ 
ΕΛΕΓΧΟΥ ΚΟΙΝΟΤΙΚΩΝ ΕΝΙΣΧΥΣΕΩΝ 
ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΗΣΕΩΝ 
(Ο.Π.Ε.Κ.Ε.Π.Ε.) 

ΤΜΗΜΑ ΟΠΩΡΟΚΗΠΕΥΤΙΚΩΝ & 
ΥΠΟΤΡΟΠΙΚΩΝ ΠΡΟΪΟΝΤΩΝ 
Αχαρνών 241 - Αθήνα 104 46 


ΔΙΑ ΤΗΣ Δ/ΝΣΗΣ ΑΓΡΟΤΙΚΗΣ ΑΝΑΠΤΥΞΗΣ 
& ΓΕΩΡΓΙΑΣ . 

ΘΕΜΑ: « ΧΟΡΗΓΗΣΗ ΠΡΟΚΑΤΑΒΟΛΗΣ ΓΙΑ 

ΤΗΝ ΕΝΙΣΧΥΣΗ ΤΟΥ 

ΕΠΙΧΕΙΡΗΣΙΑΚΟΥ ΤΑΜΕΙΟΥ ΓΙΑ 

ΤΟ ΤΡΙΜΗΝΟ . 

ΕΤΟΥΣ . » 

Σας παρακαλώ όπως μας χορηγήσετε- 

-€ σαν προκαταβολή για την ενίσχυση του 

επιχειρησιακού Ταμείου, έτους-. 

Το ποσό αυτό αφορά τις προβλέψιμες 

δαπάνες που προκύπτουν από το επιχειρησιακό 

πρόγραμμα το οποίο έχει εγκριθεί με την- 

-απόφαση για την περίοδο των μηνών- 


Συμπληρωματικά σας γνωρίζουμε ότι έχουμε 
λάβει για τους μήνες- 



(Νομός - Πόλη - Χωριό) 


(οδός - αριθμός -ταχ. τομέας) 


Αρ. αναγνώρισης Ο.Π. 


- χο ποσό των- 

-- € και έχουμε τηρήσει τους περιορισμούς που 
αναφέρονται στο άρθρο 15 παρ. 3 και τρίτο εδάφιο 
και στο άρθρο 23 παράγραφοι 3 και 4 του Καν. (Ε.Κ.) 
2200/96. 


ΣΥΝ: 


Ο ΑΪΤΩΝ 

ΑΙΤΗΣΗ 


(πλήρης επωνυμία Ο.Π.) 



(Νομός - Πόλη - Χωριό) 



(οδός - αριθμός -ταχ. τομέας) 


Αρ. φορολογικού Μητρώου 



ΑΡ. ΜΗΤΡΩΟΥ Ο.Π.Ε.Κ.Ε.Π.Ε. 



(Τράπεζα - Υπ/μα - Αρ. Λογ/σμού) 

Νόμιμος Εκπρόσωπος 

(Όνομα - Πατρώνυμο - Επώνυμο) 

κάτοικος _ 

(Νομός - Πόλη - Χωριό) 

(οδός - αριθμός -ταχ. τομέας) 

Αρ. αναγνώρισης Ο.Π. 


ΥΠΟΔΕΙΓΜΑ ΙΒ 

ΠΡΟΣ 

ΟΡΓΑΝΙΣΜΟ ΠΛΗΡΩΜΩΝ ΚΑΙ 
ΕΛΕΓΧΟΥ ΚΟΙΝΟΤΙΚΩΝ ΕΝΙΣΧΥΣΕΩΝ 
ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΗΣΕΩΝ 
(Ο.Π.Ε.Κ.Ε.Π.Ε.) 

ΤΜΗΜΑ ΟΠΩΡΟΚΗΠΕΥΤΙΚΩΝ & 
ΥΠΟΤΡΟΠΙΚΩΝ ΠΡΟΪΟΝΤΩΝ 
Αχαρνών 241 - Αθήνα 104 46 


ΔΙΑ ΤΗΣ Δ/ΝΣΗΣ ΑΓΡΟΤΙΚΗΣ ΑΝΑΠΤΥΞΗΣ 
85 ΓΕΩΡΓΙΑΣ. 


ΘΕΜΑ: « ΚΑΤΑΒΟΛΗ ΤΜΗΜΑΤΟΣ 

ΕΝΙΣΧΥΣΗΣ ΤΟΥ ΕΠΙΧΕΙΡΗΣΙΑΚΟΥ 
ΤΑΜΕΙΟΥ ΓΙΑ ΤΟ ΤΡΙΜΗΝΟ 


ΕΤΟΥΣ. » 

Παρακαλώ να μας χορηγήσετε χρηματοδοτική 

ενίσχυση -€ που αφορά την καταβολή 

τμήματος της ενίσχυσης για το τρίμηνο - 

του έτους (ν) -. 

Συμπληρωματικά σας γνωρίζουμε: 

α) Όγκος και αξία παραγωγής η οποία διετέθη στο 

εμπόριο- 

-γ 1α ΙΟ £ ΧΟ ς (ν-2) 

β) Χρηματοδοτικές συνδρομές των μελών της 


Ομάδας οι οποίες καταβλήθηκαν στο 

επιχειρησιακό ταμείο κατά την διάρκεια του- 

τριμήνου-€. 


γ) Πραγματοποιούμενες δαπάνες για το 
επιχειρησιακό πρόγραμμα κατά την διάρκεια 
του.τριμήνου.€. 


ΣΥΝ: 

Ο ΑΪΤΩΝ 

ΑΙΤΗΣΗ 


(πλήρης επωνυμία Ο.Π.) 


(Νομός - Πόλη - Χωριό) 


(οδός - αριθμός -ταχ. τομέας) 


Αρ. φορολογικού Μητρώου 


ΑΡ. ΜΗΤΡΩΟΥ Ο.Π.Ε.Κ.Ε.Π.Ε. 


(Τράπεζα - Υπ/μα - Αρ. Λογ/σμού) 


Νόμιμος Εκπρόσωπος 

(Όνομα - Πατρώνυμο - Επώνυμο) 

κάτοικος _ 

(Νομός - Πόλη - Χωριό) 


(οδός - αριθμός -ταχ. τομέας) 


Αρ. αναγνώρισης Ο.Π. 


ΥΠΟΔΕΙΓΜΑ ΙΓ 


ΠΡΟΣ 

ΟΡΓΑΝΙΣΜΟ ΠΛΗΡΩΜΩΝ ΚΑΙ 
ΕΛΕΓΧΟΥ ΚΟΙΝΟΤΙΚΩΝ ΕΝΙΣΧΥΣΕΩΝ 
ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΗΣΕΩΝ 
(Ο.Π.Ε.Κ.Ε.Π.Ε.) 

ΤΜΗΜΑ ΟΠΩΡΟΚΗΠΕΥΤΙΚΩΝ & 
ΥΠΟΤΡΟΠΙΚΩΝ ΠΡΟΪΟΝΤΩΝ 
Αχαρνών 241 - Αθήνα 104 46 

ΔΙΑ ΤΗΣ Δ/ΝΣΗΣ ΑΓΡΟΤΙΚΗΣ ΑΝΑΠΤΥΞΗΣ 
& ΓΕΩΡΓΊΑΣ . 

ΘΕΜΑ: « ΠΛΗΡΩΜΗ ΥΠΟΛΟΙΠΟΥ Ή ΑΜΕΣΗ 
ΠΛΗΡΩΜΗ ΤΗΣ ΣΥΝΟΛΙΚΗΣ 
ΕΝΙΣΧΥΣΗΣ »> 

Παρακαλώ να μας χορηγήσετε χρηματοδοτική 

ενίσχυση - € που αφορά την εξόφληση 

του υπολοίπου / την συνολική ποσότητα ενίσχυσης 
έτους (ν) - 

Συμπληρωματικά σας γνωρίζουμε: 
α)Όγκος και αξία παραγωγής η οποία διετέθη στο 

εμπόριο- 

-χο έ το ς (ν-2) 

β)Χρηματοδοτικές συνδρομές των μελών της 
Ομάδας οι οποίες καταβλήθηκαν στο 
επιχειρησιακό ταμείο το έτος (ν) -€ 

γ)Δαπάνες για το επιχειρησιακό πρόγραμμα κατά 
το έτος (ν) -€ 

δ)Ποσό του επιχειρησιακού ταμείου που προορίζεται 

για την απόσυρση το έτος (ν)- 

- €. 


ε) Επίπεδο των αντισταθμίσεων ή / και των 
συμπληρωματικών ποσών τα οποία καταβλήθηκαν 
στα μέλη -€. 


ΣΥΝ: 


Ο ΑΪΤΩΝ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΙΤΗΣΗ 


(πλήρης επωνυμία Ο.Π.) 


(Νομός - Πόλη - Χωριό) 


(οδός - αριθμός -ταχ. τομέας) 


Αρ. φορολογικού Μητρώου 


ΑΡ. ΜΗΤΡΩΟΥ Ο.Π.Ε.Κ.Ε.Π.Ε. 


(Τράπεζα - Υπ/μα - Αρ. Λογ/σμού) 


Νόμιμος Εκπρόσωπος 

(Όνομα - Πατρώνυμο - Επώνυμο) 


ΥΠΟΔΕΙΓΜΑ ΙΔ 


ΠΡΟΣ 

ΟΡΓΑΝΙΣΜΟ ΠΛΗΡΩΜΩΝ ΚΑΙ 
ΕΛΕΓΧΟΥ ΚΟΙΝΟΤΙΚΩΝ ΕΝΙΣΧΥΣΕΩΝ 
ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΗΣΕΩΝ 
(Ο.Π.Ε.Κ.Ε.Π.Ε.) 

ΤΜΗΜΑ ΟΠΩΡΟΚΗΠΕΥΤΙΚΩΝ & 
ΥΠΟΤΡΟΠΙΚΩΝ ΠΡΟΪΟΝΤΩΝ 
Αχαρνών 241 - Αθήνα 104 46 


ΔΙΑ ΤΗΣ Δ/ΝΣΗΣ ΑΓΡΟΤΙΚΗΣ ΑΝΑΠΤΥΞΗΣ 
& ΓΕΩΡΓΙΑΣ . 

ΘΕΜΑ; « ΠΛΗΡΩΜΗ ΤΩΝ ΑΠΟΣΥΡΣΕΩΝ ΠΟΥ 
ΧΡΗΜΑΤΟΔΟΤΟΥΝΤΑΙ ΑΠΟ ΤΟ 
ΕΠΙΧΕΙΡΗΣΙΑΚΟ ΤΑΜΕΙΟ » 


Παρακαλώ να μου χορηγήσετε-€ 

για τη: 

α) Χορήγηση συμπληρώματος της κοινοτικής 
αποζημίωσης απόσυρσης μηνάς-. 

β) Καταβολή αντιστάθμισης για την απόσυρση 
προϊόντων εκτός του παραρτήματος II του Καν. 
(Ε.Κ.) 2200/96 μηνός-. 

Εγκεκριμένο ποσό επιχειρησιακού ταμείου. 

Ποσό συμπληρώματος / κιλό- 

Τιμή απόσυρσης / κιλό- 

Ανώτατη τιμή απόσυρσης το έτος - 


κάτοικος 


(Νομός - Πόλη - Χωριό) 


(οδός - αριθμός -ταχ. τομέας) 


Συμπληρωματικά σας γνωρίζουμε : 
α) Παραγωγή των μελών μας που πωλήθηκε ή 
μεταποιήθηκε-. 

β) Παραγωγή μελών άλλων ομάδων παραγωγών η 
οποία διατέθηκε στο εμπόριο σύμφωνα με το άρθρο 
II του Καν. (Ε.Κ.) 2200/96-. 

γ) Παραγωγή κατόχων εκμεταλλεύσεων που δεν 
ανήκουν σε καμία ομάδα παραγωγών σύμφωνα με 
το άρθρο 24 του Καν. (Ε.Κ) 2200/96 -. 

ΣΥΝ: 


Αρ. αναγνώρισης Ο.Π. 


Ο ΑΪΤΩΝ 

ΥΠΟΔΕΙΓΜΑ II 


ΒΕΒΑΙΩΣΗ 


Οι υπογεγραμμένοι . 

της Οργάνωσης Παραγωγών 


δεσμευόμαστε ότι: 


Δ/ντής της ανωτέρω Οργανώσεως, 


Πρόεδρος 
. και 


□ Θα τηρούμε όλες τις κανονιστικές διατάξεις των αποφάσεων και 
εγκυκλίων σχετικό με τα Επιχετρηστακό Προγράμματα κατ Σχέδια 
δράσης που έχουν εκδοθεί βάσει του Καν. (ΕΚ) 2200/96 του 
Συμβουλίου και Καν. (ΕΚ) 1433/03 της Επιτροπής. 

□ Δεν θα επωφεληθούμε διπλής κοινοτικής χρηματοδότησης για τα μέτρα 
ή τις δράσεις του Επιχειρησιακού Προγράμματος. 

□ Θα φυλάξουμε για δέκα (10) χρόνια όλα τα δικαιολογητικά και τα 
τραπεζικά παραστατικά - αποσπάσματα που βεβαιώνουν τις 
πραγματοποιηθείσες δράσεις σε εφαρμογή του εγκεκριμένου 
επιχειρησιακού προγράμματος, καθώς και τα στοιχεία υπολογισμού και 
τα δικαιολογητικά για το ύψος της αξίας της εμπορευθείσας ποσότητος. 


Ημερομηνία 


Ο Διευθυντής 


Ο Πρόεδρος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ ΙΙΑ 


ΒΕΒΑΙΩΣΗ 


Οι κάτωθι υπογεγραμμένοι: 


α). Πρόεδρος 

και β) . Δ/ντής της 


Οργάνωσης Παραγωγών. βεβαιώνουμε ότι 

οι δαπάνες που προβλέπονται στο εγκεκριμένο επιχειρησιακό πρόγραμμα για την 

περίοδο των μηνών. 

έτους.είναι.€. 


Ημερομηνία 


Ο Διευθυντής 


Ο Πρόεδρος 

ΥΠΟΔΕΙΓΜΑ ΙΙΙΒ 


ΒΕΒΑΙΩΣΗ 


Μετά από έλεγχο που διενεργήθηκε στην Οργάνωση Παραγωγών 
.πιστοποιούμε : 

□ Καταβλήθηκαν οι χρηματοδοτικές εισφορές από τα μέλη στο 

Επιχειρησιακό Ταμείο για το τρίμηνο. 

□ Τις Συγκεντρωτικές δαπάνες ανά δράση στα πλαίσια του εγκεκριμένου 

επιχειρησιακού προγράμματος για το τρίμηνο. 

□ Την Αξία της Εμπορευθείσας Παραγωγής .€ για το έτος 

βάσης . 

(Επισυνάπτεται θεωρημένος αναλυτικός πίνακας της αξίας 
εμπορευθείσας παραγωγής του έτους βάσης ανά προϊόν) 

□ Τις εμπορευθείσες ποσότητες για τα προϊόντα που έχουν τη δυνατότητα 

αποζημίωσης απόσυρσης. 

(Επισυνάπτεται θεωρημένος αναλυτικός πίνακας των εμπορευθεισών 
ποσοτήτων ανά προϊόν) 

Ημερομηνία 


ΘΕΩΡΗΘΗΚΕ 


Επιτροπή Ελέγχου 


Ο Διευθυντής 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ ΙΙΙΓ 


ΒΕΒΑΙΩΣΗ 


Μετά από έλεγχο που διενεργήθηκε στην Οργάνωση Παραγωγών 
.πιστοποιούμε : 

□ Καταβλήθηκαν οι χρηματοδοτικές εισφορές από τα μέλη στο 

Επιχειρησιακό Ταμείο πριν από τις 31 / 12/. 

□ Τις Συγκεντρωτικές δαπάνες ανό δράση στα πλαίσια του εγκεκριμένου 

επιχειρησιακού προγράμματος από 01/01/. 

□ Την Αξία της Εμπορευθείσας Παραγωγής .€ για το έτος 

βάσης . 

(Επισυνάπτεται θεωρημένος αναλυτικός πίνακας της αξίας 
εμπορευθείσας παραγωγής του έτους βάσης ανά προϊόν) 

□ Τις εμπορευθείσες ποσότητες για τα προϊόντα που έχουν τη δυνατότητα 

αποζημίωσης απόσυρσης. 

(Επισυνάπτεται θεωρημένος αναλυτικός πίνακας των εμπορευθεισών 
ποσοτήτων ανά προϊόν) 

Ημερομηνία 


ΘΕΩΡΗΘΗΚΕ 


Επιτροπή Ελέγχου 


Ο Διευθυντής 

ΥΠΟΔΕΙΓΜΑ ΙΙΙΔ 


ΒΕΒΑΙΩΣΗ 


Μετά από έλεγχο που διενεργήθηκε στην Οργάνωση Παραγωγών 
.πιστοποιούμε : 

α) Οι εμπορευθείσες ποσότητες για το (προϊόν) . το 

μήνα .είναι.κιλό. 

β) Το ποσό του επιχειρησιακού ταμείου που χρησιμοποιήθηκαν για την απόσυρση 

(προϊόν) . το μήνα . 

είναι.€. 


Ημερομηνία 


Επιτροπή Ελέγχου 


Ο Διευθυντής 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ ΙΥΑ 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ 
ΔΙΕΥΘΥΝΣΗ ΓΕΩΡΓΙΑΣ. 


ΦΥΛΛΟ ΕΛΕΓΧΟΥ ΦΑΚΕΛΟΥ ΧΟΡΗΓΗΣΗΣ ΠΡΟΚΑΤΑΒΟΛΩΝ ΓΙΑ ΤΗΝ ΕΝΙΣΧΥΣΗ ΤΟΥ 

ΕΠΙΧΕΙΡΗΣΙΑΚΟΥ ΤΑΜΕΙΟΥ 

ΤΗΣ ΟΡΓΑΝΩΣΗΣ ΠΑΡΑΓΩΓΩΝ . 

ΕΤΟΥΣ. 

(ΚΑΝίΕΚ)2200/96 & 1433/03) 


ΝΑΙ ΟΧΙ 


ΑΙΤΗΣΗ -ΥΠΟΔΕΙΓΜΑ ΙΑ 
ΕΜΠΡΟΘΕΣΜΗ 


ΥΠΟΔΕΙΓΜΑ II 


ΥΠΟΔΕΙΓΜΑ ΙΙΑ 


ΑΠΟΦΑΣΗ ΕΓΚΡΙΣΗΣ ΕΠΙΧΕΙΡΗΣΙΑΚΟΥ 
ΠΡΟΓΡΑΜΜΑΤΟΣ Η ΣΧΕΔΙΟΥ ΔΡΑΣΗΣ 
ΕΤΟΥΣ.(ν) 


ΠΙΝΑΚΑΣ ΕΜΠΟΡΕΥΘΕΙΣΑΣ ΠΟΣΟΤΗΤΑΣ & 
ΑΞΙΑΣ ΠΑΡΑΓΩΓΗΣ ΕΤΟΥΣ ΒΑΣΗΣ.(ν-2) 


ΕΓΓΥΗΤΙΚΗ ΕΠΙΣΤΟΛΗ 


ΕΛΕΓΧΟΣ ΑΞΙΑΣ ΕΓΓΥΗΤΙΚΗΣ ΕΠΙΣΤΟΛΗΣ 


ΒΕΒΑΙΩΝΕΤΑΙ 

ΟΤΙ ΟΙ ΠΑΡΑΠΑΝΩ ΕΛΕΓΧΟΙ ΔΙΕΞΗΧΘΗΣΑΝ ΚΑΝΟΝΙΚΑ ΚΑΙ ΣΥΜΦΩΝΑ ΜΕ ΤΙΣ 
ΙΣΧΥΟΥΣΕΣ ΚΟΙΝΟΤΙΚΕΣ ΚΑΙ ΕΘΝΙΚΕΣ ΔΙΑΤΑΞΕΙΣ 


ΟΙ ΕΛΕΓΚΤΕΣ 


Ο ΔΙΕΥΘΥΝΤΗΣ 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ . ΥΠΟΔΕΙΓΜΑ IV 

ΔΙΕΥΘΥΝΣΗ ΓΕΩΡΓΙΑΣ. 


ΦΥΛΛΟ ΕΛΕΓΧΟΥ ΦΑΚΕΛΟΥ ΧΟΡΗΓΗΣΗΣ ΤΗΣ ΚΟΙΝΟΤΙΚΗΣ ΕΝΙΣΧΥΣΗΣ ΤΟΥ 

ΕΠΙΧΕΙΡΗΣΙΑΚΟΥ ΤΑΜΕΙΟΥ 

ΤΗΣ ΟΡΓΑΝΩΣΗΣ ΠΑΡΑΓΩΓΩΝ . 

ΕΤΟΥΣ. 

(ΚΑΝίΕΚΙ2200/96 & 1433/031 


ΝΑΙ ΟΧΙ 


ΑΙΤΗΣΗ-ΥΠΟΔΕΙΓΜΑ ΙΒ Ή ΙΓ 

ΕΜΠΡΟΘΕΣΜΗ 

ΥΠΟΔΕΙΓΜΑ II 

ΥΠΟΔΕΙΓΜΑ ΙΙΒΉ ΙΙΙΓ 

ΕΛΕΓΧΟΣ ΤΡΑΠΕΖΙΚΟΥ ΛΟΓΑΡΙΑΣΜΟΥ 
ΕΠΙΧΕΙΡΗΣΙΑΚΟΥ ΤΑΜΕΙΟΥ 

ΕΛΕΓΧΟΣ ΓΙΑ ΤΙΣ ΕΙΣΦΟΡΕΣ ΜΕΛΩΝ 

ΑΠΟΦΑΣΗ ΕΓΚΡΙΣΗΣ ΕΠΙΧΕΙΡΗΣΙΑΚΟΥ 
ΠΡΟΓΡΑΜΜΑΤΟΣ Η ΣΧΕΔΙΟΥ ΔΡΑΣΗΣ 
ΕΤΟΥΣ.(ν) 

ΕΛΕΓΧΟΣ ΠΡΑΓΜΑΤΟΠΟΙΗΣΗΣ ΤΩΝ 
ΠΡΟΒΛΕΠΟΜΕΝΩΝ ΔΡΑΣΕΩΝ ΣΤΗΝ 
ΑΠΟΦΑΣΗ ΕΓΚΡΙΣΗΣ 

ΠΙΝΑΚΑΣ ΕΜΠΟΡΕΥΘΕΙΣΑΣ ΠΟΣΟΤΗΤΑΣ & 
ΑΞΙΑΣ ΠΑΡΑΓΩΓΗΣ ΕΤΟΥΣ ΒΑΣΗΣ.(ν-2) 

ΕΜΠΟΡΕΥΘΕΙΣΕΣ ΠΟΣΟΤΗΤΕΣ ΠΡΟΪΟΝΤΩΝ 
ΜΕ ΔΥΝΑΤΟΤΗΤΑ ΑΠΟΣΥΡΣΗΣ 

ΕΛΕΓΧΟΣ ΕΠΙΚΥΡΩΜΕΝΩΝ ΔΙΚΑΙΟΛΟΓΗΤΙΚΩΝ 

ΓΙΑ ΚΑΘΕ ΔΡΑΣΗ 

ΣΥΓΚΕΝΤΡΩΤΙΚΟΣ ΠΙΝΑΚΑΣ ΔΑΠΑΝΩΝ 
ΕΤΗΣΙΑ Η ΤΕΛΙΚΗ ΕΚΘΕΣΗ ΔΡΑΣΤΗΡΙΟΤΗΤΩΝ 
ΑΠΟΦΑΣΗ ΠΑΡΑΤΑΣΗΣ ΣΧΕΔΙΟΥ ΔΡΑΣΗΣ 


ΒΕΒΑΙΩΝΕΤΑΙ 

ΟΤΙ ΟΙ ΠΑΡΑΠΑΝΩ ΕΛΕΓΧΟΙ ΔΙΕΞΗΧΘΗΣΑΝ ΚΑΝΟΝΙΚΑ ΚΑΙ ΣΥΜΦΩΝΑ ΜΕ ΤΙΣ 
ΙΣΧΥΟΥΣΕΣ ΚΟΙΝΟΤΙΚΕΣ ΚΑΙ ΕΘΝΙΚΕΣ ΔΙΑΤΑΞΕΙΣ 


ΟΙ ΕΛΕΓΚΤΕΣ 


Ο ΔΙΕΥΘΥΝΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Οίίρ: νννννν.θΙ.^Γ - θ-ητοίΙ: ννθβηη33ΐθΓ @ 01.91- 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαι'ο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οάτοιτι και μέχρι 100 σελίδες σε 5 βυΐΌ προσαυξανόμενη 
κατά 1 ουίΌ ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθγπθΙ : ΗΗρ://νννννν.θί.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓΠθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίθί, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































